Equidae

Se veiga texto

Os equidos (cientificament Equidae) son una familia de mamiferos adintro d'a orden d'os perisodactilos que actualment no enclui sique un chenero vivo; Equus, y cualques altros prehistoricos. Os equidos actuals tienen as dients con coronas altas adaptatas ta paixentar-se d'a hierba d'estepas, praderas y semidesiertos, y as patas rematatas en un solo dido que tien un casco d'ungla firme. Gosan vivir en grupos de diversos eixemplars, por un regular gubernatos por un masclo adulto (lo solo masclo que puede reproducir-se) y diversas fembras con os suyos poltrez.

O chenero apareixó en Norteamerica en o pleistoceno, d'a on surtioron ta colonizar Sudamerica, Eurasia y Africa. Posteriorment, s'estinguioron en America d'o Norte dica la conquiesta d'os espanyols d'o sieglo XVI. Una caracteristica vestichial d'o chenero Equus ye la presencia de rayas en o pelache, que en o caso d'os caballos y somers tienden a mantener-se subliminals, pero que en as cebras se manifiestan amplament visteras.

As cebras son un grupo d'especies parafileticament denominadas asinas que, no obstante, diz que no tienen mes vinclos cheneticos d'entre ellas que con os somers y caballos. A unica caracteristica per a cual se denominan diferent d'os altros equidos ye la manifestación d'as rayas d'a suya piel. A parola cebra demena d'o portugués y significó orichinalment "fembra d'a Encebra", zebro en a luenga lusa. As encebras yeran uns equidos salvaches d'a Peninsula Iberica en l'antiguidat y la edat meya, d'os cuals se'n fabla en muitos tractatos medievals de caza, y os cuals s'estinguioron enta part d'a vuelta de sieglo d'o XV enta lo XVI. Diz que os primers navegadors portugueses que arriboron enta lo sud d'Africa veyoron uns equidos de caracteristicas y midas parellanas a las fembras d'a encebra iberica, y d'ixa enchaquia en quitoron o nombre per o cual se conoixe popularment a os equidos rayatos d'Africa.

Especies
 Equus caballus
 Equus asinus
 Equus africanus
 Equus hartmannae
 Equus hemionus
 Equus grevyi
 Equus quagga
 Equus zebra
 Equus hydruntinus †
 Equus ferus †
 Equus scotti †

Se veiga tamién

Hippotigris, o subchenero d'as cebras.
Mula

Vinclos externos

Categoría:Perissodactyla
Categoría:Equidae
Categoría:Familias de mamiferos
Categoría:Familias d'organismos monochenericas